Ljubezen v času spletnih zmenkov: Kako napisati profil, ki privabi prave ljudi?

Danes se iskanje ljubezni pogosto začne kar prek zaslonov. Kdo bo “všečkal” tvoj profil, kdo ti bo napisal, koga boš ti kliknil nazaj? Zlato pravilo spletnih zmenkov je: ustvari tak profil, ki bo hkrati pristen in privlačen.

Ampak … kaj napisati, da boš izstopal/a? Kako pokazati pravo verzijo sebe, brez da zapadeš v klišeje?

Kako napisati profil, da se ti nihče ne bo mogel upreti?

Bodi to, kar si – ampak z malo premisleka. Na spletnih aplikacijah za zmenke je prvi vtis odvisen od par besed in ene fotke. To pomeni: iskrenost = tvoja supermoč. Ljudje na drugi strani iščejo iskren odnos, ne popolnost. Zato povej, kaj te res veseli, za kaj ti bije srce, kaj ti je pomembno.

Bodi konkreten/a. Namesto generičnega “rad/ potujem”, napiši: “Najbolj nepozabna dogodivščina? S kolesom čez tajske hribe, med domačini in curryjem.” Takoj si bolj zanimiv/a in bolj “ti”.

➤ 5 skrivnih trikov, kako narediti popoln profil na aplikaciji za zmenke

Pozabi na klišeje. “Rad/a imam dolge sprehode po plaži”? Daj no. Bolje je: “Najraje imam večerne sprehode ob Ljubljanici, ko v ozadju igrajo ulični glasbeniki.” Vidiš razliko? Takoj si bolj avtentičen/a.

Dodaj malo humorja. Če ti je blizu Igra prestolov, napiši: “Iščem nekoga, s komer bi zavladal/a nad Železnim prestolom – zmaji niso pogoj.” Nasmešek je vedno plus, ker kaže, da znaš stvari jemati tudi z lahkotnostjo.

Fotke so tvoje prvo sporočilo

Slika pove več kot tisoč besed – in v svetu zmenkarij to še kako drži!

Pokaži več plati sebe. Objavi fotko s formalne priložnosti, drugo s hriba, tretjo na kavi s prijatelji. Tako te drugi vidijo bolj celostno in bolj resnično.

Brez filtrov, prosim. Nič ni narobe, če si na fotki preprosto ti – nasmejan/a, v naravni svetlobi, z iskrico v očeh. Ljudje bolj cenijo resničnost kot “popolno” masko.

Vključi prijatelje (ali psa). Fotke, kjer si z drugimi, kažejo, da si družaben/a, topel/a in da znaš uživati v trenutkih. Pa še pogovor se lažje začne.

Povej, kaj ti v življenju res pomeni

Če iščeš nekaj resnega, naj se to vidi tudi v tvojem profilu. Ljudje želijo vedeti, kaj te žene, kakšni so tvoji cilji, vrednote.

Povej, kaj ti je pomembno. Napiši, da ceniš spoštovanje, iskrenost, mogoče trajnostno življenje ali družinske vrednote. Tako bodo tisti, ki iščejo podobno, takoj vedeli, da sta na isti valovni dolžini.

Dodaj malo osebne zgodbe. Na primer: “Moj oče mi je vedno govoril, da je prijaznost največja moč. Zato vsak dan poskušam nekomu polepšati dan.” Takšne stvari ustvarijo občutek pristne bližine.

Najdi nekoga za pogovor – preizkusi FREE tukaj

In ko pride do pogovora…

Tvoj profil je zbudil zanimanje – super! Zdaj pa nadaljuj v istem stilu.

Bodi radoveden/a (ampak ne zaslišuj). Vprašaj kaj, naveži se na profil tvoje simpatije. Če piše, da obožuje indie koncerte – povej, kdaj si bil/a nazadnje in na katere.

Osebnost šteje. Pozabi na »hej, kako si«. Namesto tega napiši nekaj bolj konkretnega, npr. “Vidim, da tudi ti bereš Murakamija – katera knjiga ti je bila najboljša?”

Ohrani pozitiven ton. Tudi če debatirata o življenjskih izzivih, poskusi biti pozitivna točka v dnevu sogovornika/ce. Energija je nalezljiva.

Naj tvoj profil ne bo le skupek fraz, ampak ogledalo tvoje osebnosti. Bodi pristen/a, dodaj kanček humorja, pokaži, kdo si – in ne pozabi, iskanje prave osebe se začne pri tebi.