Mini všeček: Kako lahko majhen klik prižge močno iskrico?

Če si že nekaj časa na ona-on, potem veš, da je prvi korak pogosto najtežji. A zdaj je tu simpatična novost – Mini všečki.

To je funkcija, ki precej olajša komunikacijo in naredi spoznavanje bolj naravno. In iskreno? Ravno takšne malenkosti v spletnem spoznavanju pogosto štejejo največ. Zato so Mini všečki majhna gesta, ki naredi veliko razliko.

Zakaj so Mini všečki tako praktični?

Zato, ker omogočajo, da simpatiji nakažeš zanimanje brez velikega pompa. Ni ti treba uporabnika takoj dodati med simpatije, če še nisi tako daleč – z Mini všečkom lahko izpostaviš nekaj konkretnega, kar te je res pritegnilo, in to je odlična iztočnica za pogovor!

Mini všeček imaš na voljo na delih profila simpatije, kjer le-ta s svojimi besedami zapiše nekaj o sebi, svojih željah in o želenem partnerju. Všečkaš lahko tudi samo predstavitveni opis.

Morda bo prav to nekaj, kar se ti je usedlo v spomin, in bo začetek luštnega pogovora. Mini všeček je kot kratek: “Hej, tole pa mi je res všeč! Poveš več? ”

Delujejo bolj iskreno

Ko nekaj všečkaš na profilu, drugi osebi pokažeš, da si si profil res ogledal/a in opazil/a nekaj posebnega. To je veliko bolj osebno kot, če le pošlješ generično prvo sporočilo. Mini všečki ustvarijo občutek, da te je nekaj resnično pritegnilo – in to je v svetu spletnih zmenkov lep kompliment.

Super iztočnica za prvi pogovor

Ena največjih prednosti Mini všečkov je, da odlično razbijejo začetni led. Če veš, kaj je nekoga pritegnilo, je začetek pogovora povsem naraven.

“Videla sem, da ti je všeč moj predstavitveni opis. Mi poveš, kaj te je pritegnilo?” – takšne malenkosti hitro pripeljejo do sproščenega pogovora.

Manj napačnih ujemanj, več pravih klikov

Mini všečki pomagajo ločevati splošen interes od specifičnega. Ko vidiš, kaj je nekoga pritegnilo na tebi, imaš precej bolj jasno sliko, ali se ujemata. In to je tudi odličen temelj za nadaljnjo komunikacijo.

Majhen korak, ki te naredi bolj vidnega

In nenazadnje: Mini všečki so super tudi za vse, ki si želijo biti bolj aktivni, a jim je včasih nerodno ali nimajo ideje, kako začeti. Všečkanje zanimivega dela profila je dovolj, da narediš prvi korak. In včasih se prav iz takšnega drobnega signala razvije zelo lep pogovor – ali celo nekaj več.

Mini všečki so eden tistih simpatičnih dodatkov, ki naredijo uporabo ona-on.com bolj prijetno, sproščeno in igrivo. Je majhna gesta, ki lahko sproži veliko lepih občutkov, morda pa tudi kakšen lep začetek nečesa čudovitega.